Kole | Leeupoort
2016/08/31 Nature Reserve
Terwyl die vuur knetter om kole te maak kom loer die njalabul om te kyk of hy nie iets te ete van jou kan kry nie. Die sekelboshout neem `n rukkie om kole te maak en intussen sit jy met jou voete op die rand van die es want dit is altyd baie lekker om met jou voete omhoog te sit want dan ontspan jy maklik en heerlik.
Wat `n rustigheid!
Terwyl die hout transformer na kole kan julle nie anders as om die springbokspan te be-oordeel nie want ons is mos almal `n deskundige want die afrigters is mos amateurs. Die manne raak so weggevoer met die spankeuse dat almal die afrigter net more sal wil gaan afslag. Die vrouens doen navraag oor “ wanneer is die vleis gereed” en dit bring die manne genadiglik terug na die werkilkheid.
Die rustigheid keer terug na normaal, die vleis word op die kole geplaas, en die manne bepeins die kole terwyl die twee bosvarke so 5 meter van hulle af doodstil staan en wag vir die afval beentjies.